./data/phi0914/phi00142/phi0914.phi00142.perseus-lat1.xml
Titus Livius (Livy)
tres erant legati, Ti ClaudiusSp PostumiusM Iunius    ii circumeuntes hortabantur socios ad suscipiendum adversus Persea pro Romanis bellum, et quo quaeque opulentior civitas       erat, eo accuratius agebant, quia minores secuturae maiorum auctoritatem erant             Rhodii maxumi ad omnia momenti habebantur,       quia non fovere tantum, sed adiuvare viribus suis bellum poterant, quadraginta       navibus auctore Hegesilocho praeparatis   qui       cum in summo magistratu esset — prytanin ipsi vocant — multis orationibus       perpulerat Rhodios, ut omissa, quam saepe vanam experti essent, regum fovendorum       spe Romanam societatem, unam tum in terris vel viribus vel fide stabilem,       retinerent   bellum imminere cum Perseo;       desideraturos Romanos eundem navalem apparatum, quem nuper Antiochi, quem       Philippi ante bello vidissent   trepidaturos       tum repente paranda classe, cum mittenda esset, nisi reficere naves, nisi       instruere navalibus sociis coepissent  id eo magis enixe       faciundum esse, ut crimina delata ab Eumene fide rerum refellerent   his incitati quadraginta navium classem instructam       ornatamque legatis Romanis advenientibus, ut non expectatam adhortationem esse       appareret, ostenderunt   et haec legatio magnum ad       conciliandos animos civitatium Asiae momentum fuit  Decimius unus sine ullo       effectu, captarum etiam  pecuniarum ab regibus Illyriorum suspicione infamis, Romam rediit